
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 734 

29 Σεπτεμβρίου 1994 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Τροποποίηση και συμπλήρωση του Καταστατικού 

του Γενικού Φιλόπτωχου Ταμείου της Ιεράς Αρ¬ 
χιεπισκοπής Αθηνών. 

Ο ΑΡΧΙΕΠΙΣΚΟΠΟΣ ΑΘΗΝΩΝ ΚΑΙ 
ΠΑΣΗΣ ΕΛΛΑΔΟΣ ΣΕΡΑΦΕΙΜ 

Λαβόντες υπ’ όψη: 

1) Τις διατάξεις της παραγρ. 4, άρθρο 1 του Ν. 
590/77 «Περί του Καταστατικού Χάρτου της Εκκλη¬ 
σίας της Ελλάδος». 

2) Τις διατάξεις του Καταστατικού του Γενικού Φι- 
λοπτώχου Ταμείου της Ιεράς Αρχ/πής Αθηνών του 
εγκριθέντος δια του από 17.7.1940 Β. Διατάγματος 
(Φ.Ε.Κ. 229/τ.Α726.7.1940) ιδία δε το άρθρον 19 
εν συνδυασμώ προς το άρθρον 22 του Καταστατι¬ 
κού. 

3) Την από 19.11.1993 Απόφασιν του Δ.Σ. του 
Γενικού Φιλοπτώχου Ταμείου της Αρχιεπισκοπής 
Αθηνών. 

4) Την υπ’ αριθ. 26118/22.12.1993 Ημετέραν 
Συμβολαιογραφικήν Πράξιν ενώπιον της Συμβολαιο¬ 
γράφου Αθηνών Ντάρας Αλεξίου Παπαδόπουλου. 

5) Την από 2.9.1994 Εγκριτικήν απόφασιν της 
Δ.Ι.Σ., αποφασίζουμε: 

Τροποποιούμεν και συμπληρούμεν το ισχύον κα¬ 
τόπιν του από 17.7.1940 Β. Δ/τος (ΦΕΚ 229/ 
26.7.1940/τ.Α') Καταστατικόν του Ιδρύματος υπό 
την επωνυμίαν, «ΓΕΝΙΚΟΝ ΦΙΛΟΠΤΩΧΟΝ ΤΑ- 
ΜΕΙΟΝ ΑΡΧΙΕΠΙΣΚΟΠΗΣ ΑΘΗΝΩΝ», το οποίον 
εδρεύει εις Αθήνας επί της οδού Αγ. Φιλοθέης αριθ. 

19, ως ακολούθως: 

ΚΕΦΑΛΑΙΟΝ Α’ 

Άρθρον Ιον 

Εις την Ιερά Αρχιεπισκοπή Αθηνών συνιστάται ει¬ 
δική Φιλανθρωπική Οργάνωσις υπό την Νομικήν 
μορφήν του Ιδρύματος και υπό την επωνυμία «ΓΕΝΙ¬ 
ΚΟΝ ΦΙΛΟΠΤΩΧΟΝ ΤΑΜΕΙΟΝ ΑΡΧΙΕΠΙΣΚΟΠΗΣ 


ΑΘΗΝΩΝ». Τούτο διοικεΐται και εκπροσωπείται 
κατά τα εν τω Κεφαλαίω Γ’ ειδικώς οριζόμενα. 

Άρθρον 2ον 

Ο σκοπός του Ιδρύματος είναι διττός: 

α. Η άμεση παροχή πάσης υλικής ή άλλης βοή¬ 
θειας εις τους έχοντας ανάγκη απόρους των ενο¬ 
ριών και η προσπάθεια απαλύνσεως των συμπτωμά¬ 
των της οικονομικής ένδειας και του κοινωνικού 
αποκλεισμού. 

β. Η καταπολέμησις των αιτίων της πτώχειας και 
των μηχανισμών γενέσεως και αναπαραγωγής του 
κοινωνικού και οικονομικού αποκλεισμού, ιδίως δια 
της συμμετοχής εις σχετικά ειδικά προγράμματα ή 
ανάλογα προγράμματα των Ευρωπαϊκών Κοινοτήτων 
ή άλλων Διεθνών Οργανισμών. 

ΚΕΦΑΛΑΙΟΝ Β' 

Ενοριακή Οργάνωσις 

Συγκρότησις και Διοίκησης Φιλοπτώχων Τααμείων 

Άρθρον 3ον 

Προς ευχερεστέραν εκπλήρωσιν του σκοπού του 
Ιδρύματος συνιστάται παρ’ εκάστη Ενορία ειδικόν Τα- 
μείσν, ονομαζόμενον «ΕΝΟΡΙΑΚΟΝ ΦΙΛΟΠΤΩΧΟΝ 
ΤΑΜΕΙΟΝ». 

Άρθρον 4ον 

Μέλη εκάστου ενοριακού Φιλοπτώχου Ταμείου 
τυχγάνουσιν αυτοδικαίως άπαντες οι ενήλικες ενο¬ 
ρίτες αμφοτέρων των φύλλων. 

Άρθρον δον 

α) Έκαστον Ενοριακόν Φιλόπτωχον Ταμείον στε¬ 
ρείται ιδίας νομικής προσωπικότητος, διοικείται δε 
υπό οκταμελούς διοικητικής Επιτροπής, συγκρο- 
τουμένης ανά τριετίαν και αποτελουμένης εξ ενός 
εφημερίου ως Προέδρου, ενός Λαϊκού Επιτρόπου 
και εξ κυριών ως μελών της ενορίας. 

β) Ο εφημέριος εκλέγεται υπό του Αρχιεπισκόπου 
εκ των παρ’ εκάστω Ναώ εφημερίων. Ο Λαϊκός Επί¬ 
τροπος υποδεικνύεται υπό του Εκκλησιαστικού 

Συμβουλίου και διορίζεται παρά της Αρχιεπισκοπής. 
Αι δε κυρίες και δεσποινίδες διορίζονται ωσαύτως 
υπό της Αρχιεπισκοπής τη προτάσει του Προέδρου 
εφημερίου. 

γ) Ο Πρόεδρος και τα Μέλη της ενοριακής Φιλο- 
πτώχου Επιτροπής δύναται να αντικαθίστανται και 
προ της λήξεως της τριετίας, είτε κατόπιν οικειοθε- 
λούς παραιτήσεως αυτών, είτε κατόπιν αποφάσεως 
του Αρχιεπισκόπου εφ’ όσον συντρέχουν ειδικοί 
προς τούτο λόγοι. 

δ) Τα Μέλη της Ενοριακής Φιλόπτωχου Επιτροπής 
είναι άπαντα Έλληνες υπήκοοι. 

ε) Μέλος της Επιτροπής απέχον αδικαιολογήτους 
επί δύο μήνας των καθηκόντων του, θεωρείται αυτο¬ 
δικαίως παραιτηθέν. 

'Αρθρον 6ον 

Η Επιτροπή προς ευχερεστέραν εκτέλεσιν του 
έργου της δύναται να καταρτίζει ειδικάς υποεπιτρο- 
πάς υπό ιδίαν ευθύνην προς εκπλήρωσιν της εν τω 
άρθρω 13 δραστηριότητός της. Εις πάσαν περίπτω- 
σιν, το έργον των υποεπιτροπών ελέγχεται υπό της 
Διοικητικής Επιτροπής του Φιλοπτώχου Ταμείου της 
Ενορίας όπερ έχει και την πλήρην ευθύνην έναντι 
του Γενικού Φιλοπτώχου Ταμείου της Αρχιεπισκο¬ 
πής. 

'Αρθρον 7ον 

Η Επιτροπή κατά την πρώτην αυτής συνεδρίαση 
μετά το διορισμό της εκλέγει ένα εκ των μελών της, 
ως Αντιπρόεδρον ένα ως Ταμίαν και ένα ως Γραμμα- 
τέα αυτής. 

Ο Γραμματεύς δύναται να προσλαμβάνεται αμι- 
σθεί και εκτός Επιτροπής, κατόπιν πράξεως της Επι¬ 
τροπής υπό την προϋπόθεσιν, ότι δέον να είναι ενο¬ 
ρίτης μετέχων των συνεδριών άνευ ψήφου. 

Ο Γραμματεύς τηρεί τα Πρακτικά των συνεδριά¬ 
σεων της Ενοριακής Φιλοπτώχου Επιτροπής, το βι- 
βλίον των απόρων και διεξάγει τη σχετικήν αλληλο¬ 
γραφίαν 

'Αρθρον 8ον 

α) Η Ενοριακή Φιλόπτωχος Επιτροπή συνέρχεται 
τακτικά άπαξ τουλάχιστον και δη το πρώτον δεκαή¬ 
μερον εκάστου μηνός, και επιλαμβάνεται των ενδια- 
φερουσών αυτήν υποθέσεων, ιδία δε ελέγχει τους 
υπό του Ταμείου τιθεμένους υπ’ όψιν αυτής πίνακας 
των κατά τον προηγούμενον μήνα εισπραχθέντων 
και δαπανηθέντων, αντίγραφον των οποίων υποβάλ¬ 
λεται εις το Γενικόν Φιλόπτωχον Ταμείον. 

Εκτάκτως δε συγκαλείται η Ενοριακή Φιλόπτωχος 
Επιτροπή τη προσκλήσει του Προέδρου οποτεδή¬ 
ποτε ή τη αιτήσει τριών τουλάχιστον μελών αυτής 
εντός εβδομάδος από της καταθέσεως ταύτης. 

β) Η Επιτροπή ευρίσκεται εν απαρτία επί παρου¬ 
σία του Προέδρου και τουλάχιστον τεσσάρων μελών 
αυτής και αποφασίζει δια σχετικής πλειοψηφίας των 
παρόντων. 

Εν ισοψηφία υπεριχύει η πλευρά εκείνη με την 
οποία έχει ταχθεί η ψήφος του Προέδρου. Εάν μετά 


την γενομένην πρδσκλησιν η Ενοριακή Φιλόπτωχος 
Επιτροπή δεν ευρίσκεται εν απαρτία συνέρχεται 
αύτη εκ νέου άνευ ετέρας προσκλήσεως μετά δύο 
ημέρας από της ματαιωθείσης συνεδριάσεως και 
αποφασίζει νομίμως παρόντων του Προέδρου απα- 
ραιτήτως και οσονδήπστε μελών αυτής, πάντως 
όμως ουχί ολιγοτέρων των δύο και επί θεμάτων ουχί 
ετέρων των εν τη ματαιωθείση συνεδριάσει ορισθέ- 
ντων. 

Αι προσκλήσεις εις συνεδρίας, τακτικής ή εκτά¬ 
κτους, γίνονται πάντοτε γραπτώς. 

'Αρθρο 9ον 

Συμφώνως τω άρθρω 31 του παρόντος οι Πρόε¬ 
δροι των Ενοριακών Φιλοπτώχων Ταμείων συγκρο¬ 
τούν άπαξ του έτους τακτικήν Γενικήν Συνέλευσιν 
υπό την Προεδρίαν του Αρχιεπισκόπου ή αντιπρο¬ 
σώπου αυτού, προς εξέτασιν του καθόλου φιλαν¬ 
θρωπικού έργου και της διοργανώσεως αυτού. 
Τοιαύται Γενικοί Συνελεύσεις δύνανται να συγκα- 
λούνται υπό του Προέδρου και εκτάκτως οσάκις πα- 
ρίσταται ανάγκη. 

Πόροι των ενοριακών Φιλοπτώχων Ταμείων και 
διάθεσις αυτών. 

Άρθρο ΙΟον 

Πόροι του Ενοριακού Φιλοπτώχου Ταμείου εί¬ 
ναι: 

α) Αι κατά τας εν τω Ναώ συνάξεις των πιστών, ει¬ 
σπράξεις του υπέρ των πτωχών κυτίου μονίμως εν 
τω Ιερώ Ναώ τοποθετημένου και του περιαγομένου, 
υπό των κυριών της Επιτροπής δίσκου. 

β) Αι προαιρετικοί η κατ’ ενέργειαν της Επιτροπής 
Τακτικοί ή Έκτακτοι εισφοραί των πιστών και αι δω- 
ρεαί ή κληροδοτήματα αυτών, οι τόκοι εκ καταθέ¬ 
σεων και αι πρόσοδοι εκ τυχόν υφισταμένης ακινή¬ 
του περιουσίας. 

δ) Αι εκ διαφόρων άλλων μέτρων της Επιτροπής 
προερχόμενοι εισπράξεις (λαχειοφόραι αγοραί, κλη¬ 
ρώσεις, εορταί κ.λπ.) και εκ του «Γενικού Εράνου 
της Αγάπης» οριζομένου εκάστοτε υπό του Αρχιεπι¬ 
σκόπου, προ της εορτής των Χριστουγέννων. 

ε) Τυχόν αρωγή του οικείου I. Ναού, του Δημοσίου 
κ,λπ. φορέων. 

Άρθρο 11 ον 

Δια πάσαν είσπραξιν εκδίδεται διπλότυπος από- 
δειξις υπογρφομένη υπό του καταθέτου (εισφέρο- 
ντος) και του Ταμείου της Ενοριακής Φιλοπτώχου 
Επιτροπής. 

Αι εισπράξεις του κυτίου και των περιαγομένων δί¬ 
σκων δέον απαραιτήτως ν’ αναγράφωνται κια εις το 
ιδιαίτερον βιβλίον (πρακτικόν καταμετρήσεως), βε- 
βαιουμένου του ευρεθέντος ποσού δια της υπογρα¬ 
φής του Προέδρου και τεσσάρων μελών τουλάχι- 

στον της Ε.Φ.Ε., υποχρεωτικώς παρευρισκομένων 
κατά την καταμέτρησιν του περιεχομένου. 

Άρθρο 12ον 

Εάν εις κάποια Ενορία υπάρχει φιλανθρωπικόν τι 
Σωματείο ή Ίδρυμα ανεγνωρισμένον νομίμως, δύνα- 
ται μετ’ αυτού συνεργασία προς τελεσφωτέραν πε- 
ρίθαλψιν των απόρων. 

Άρθρο 13ον 

Οι πόροι του Ε.Φ.Τ. διατίθενται προς περίθαλψιν 
των πτωχών της Ενορίας των μονίμως εις την Ενο¬ 
ρίαν αυτήν κατοικούντων προσωρινώς διαμενάντων 
δια παροχής 1) τακτικού βοηθήματος ή εκτάκτου εις 
χρήμα εισφορά, 2) ενδυμάτων, 3) φαρμάκων, 4) ει¬ 
σαγωγής των εχόντων ανάγκην εις φιλανθρωπικά 
άσυλα, 5) διανομής βιβλίων σχολικών, τετραδίων 
προς τους μαθητάς ή μαθήτριας των δημοσίων ή κα¬ 
τηχητικών σχολείων ή άλλης βοήθειας αυτών και 6) 
οιασδήποτε άλλης μερίμνης περί των πτωχών και 
των ορφανών ή προς εύρεσιν εργασίας των στερου- 
μένων τοιαύτης. 

Δύναται δε ωσαύτως το Ε.Φ.Τ. να ιδρύει συσσίτια, 
κατασκηνώσεις, παιδικός εξοχάς, Στέγας Γερόντων, 
βρεφικούς ή παιδικούς Σταθμούς και άλλας συνα¬ 
φείς δραστηριότητας προς παροχήν πόσης φύσεως 
προστασίας, ιδία προς την βρεφικήν, νηπιακήν, παι¬ 
δικήν και εφηβικήν ηλικίαν και προς τους υπερήλι¬ 
κας και άλλας κατηγορίας ατόμων με ειδικός ανά- 
γκας. Τας δραστηριότητας ταύτας δύναται να ονο- 
ματοθετή το Ε.Φ.Τ. αναλόγως και να εκπονεί Εσω¬ 
τερικόν Κονονισμδν Λειτουργίας, δΓ έκαστον εγκρι- 
νόμενον υπό του Διοικητικού Συμβουλίου του Γενι¬ 
κού Φιλόπτωχου Ταμείου, ως επίσης δέον όπως τη¬ 
ρεί ίδιους λογαριασμούς κατά περίπτωσιν. 

Εκ των εις χρήμα μηνιαίων προσόδων των Ενορια- 
κών Φιλοπτώχων Ταμείων ποσοστόν 5% καταβάλλε¬ 
ται εις το Γενικόν Φιλόπτωχον Ταμείον, κατά τριμη- 
νιαίαν και επί αποδείξει. 

Εν περιπτώσει καθ’ ην αι τακτικοί συνδρομαί πολ- 
λαπλασιάζονται αποκτούν ειδικόν εισπράκτορα, 
όστις εάν δεν προσφέρεται εθελοντικώς διορίζεται 
επί αναλόγω αμοιβή κατόπιν προτάσεως της Ενορια- 
κής Επιτροπής και αποφάσεως του Διοικητικού Συμ- 
Συμβουλίου του Γενικού Φιλόπτωχου Ταμείου. 

Άρθρο 14ον 

Η απορία εκάστου πτωχού πρέπει να εξακριβούται 
κατόπιν αυστηρός κρίσεως και να γίνεται εγγραφή 
αυτού εις το σχετικό βιβλίον μετά της διευθύνσεως 
εκάστου. 

Άρθρο 15ον 

Περί της ανάγκης γενικής ή εις ειδικήν περίπτω- 
σιν, παροχής βοήθειας εις χρήμα ή εις είδη αποφα¬ 
σίζει η Ενοριακή Επιτροπή διά σχετικής πλειοψη- 
φίας αυτής, αφαρμοζομένων των περί απαρτίας 
κ.λ.π. διατάξεων του άρθρου 8 του παρόντος. Κατό¬ 
πιν της αποφάσεως ταύτης ο Ταμίας της Ε.Φ.Ε. 


ενεργεί προς πληρωμήν βάσει αντολών του Προέ¬ 
δρου, αναγραφουσών το ονοματεπώνυμον του βοη- 
θουμένου, την διεύθυνση της κατοικίας αυτού ως 
και το ποσόν του βοηθήματος, λαμβάνων σχετικός 
αποδείξεις. 

Άρθρο 16ον 

Το εις μετρητά υπόλοιπον του Ταμείου του Ε.Φ.Τ. 
εκάστου μηνάς δέον όπως κατατίθεται επ’ ονόματι 
αυτού εις ανεγνωρισμένην Τράπεζαν ή το Ταχ. Τα- 
μιευτήριον, εφόσον τούτο υπερβαίνει το 1/10 των 
εν τω ετησίω προϋπολογισμώ αναγραφομένων τα¬ 
κτικών ελόδων του Ε.Φ.Τ., δύναται όμως η Ενοριακή 
Επιτροπή να μειώσει το ποσό τούτο. 

Διά πάσαν ανάληψιν απαιτείται απόφασις της 
Ενοριακής Φιλοπτώχου Επιτροπής, κεκυρωμένη 
υπό του Γ.Φ.Τ. της I. Αρχιεπισκοπής. 

Άρθρο 17ον 

Καθ’ έκαστον έτος και δη το πρώτο δεκαπενθή¬ 
μερον του Ιανουάριου συντάσσεται ο προϋπολογι¬ 
σμός του τρέχοντος έτους και ο απολογισμός του 
διαρρεύσαντος τοιούτου ο οποίος εκτίθεται μετ’ εκ- 
θέσεως της Ενοριακής Φιλοπτώχου Επιτροπής εις 
την θύραν του I. Ναού επί δέκα συνεχείς ημέρας. 

Άμα τη παρελεύσει των δέκα ημερών συνέρχο¬ 
νται οι ενήλικες ενορίται, άνδρες και γυναίκες, εις 
Γενικήν Συνέλευσιν κατόπιν προηγουμένης προ- 
σκλήσεως απευθυνομένης από της ωραίας Πύλης 
την προηγουμένην της Συνελεύσεως Κυριακήν. Εν 
τη συνεδρία αναγιγνώσκεται ο απολογισμός και η 
έκθεσις των πεπραγμένων της Επιτροπής και εκφέ- 
ρονται αι τυχόν παρατηρήσεις επ' αυτών, συντασσο- 
μένου και σχετικού πρακτικού, αντίγραφα δε αυτού 
υποβάλλονται μέχρι τέλους Ιανουάριου εις το Γ ενι¬ 
κόν Φιλόπτωχον Ταμείον δια τα περαιτέρω. Απαρτία 
υφίσταται οσοιδήποτε και αν παρευρεθούν. 

ΚΕΦΑΛΑΙΟΝ Γ 

Κεντρική Οργάνωσις, Διοίκησις και εκπροσώπησις 
του Γενικού Φιλοπτώχου Ταμείου 

Άρθρον 18ον 

Άπαντα τα Ενοριακά Φιλόπτωχα Ταμεία διοικού- 
νται και εκπροσωπούνται υπό του Γ ενικού Φιλοπτώ- 
χου Ταμείου εδρεύοντος εν Αθήναις και εν τη Ιερά 
Αρχιεπισκοπή Αθηνών. 

Άρθρο 19ον 

α) Το γενικόν Φιλόπτωχον Ταμείον διοικείται υπό 
δεκατετραμελούς Διοικητικού Συμβουλίου, αποτε- 
λουμένου εκ του Μακαριωτάτου Αρχιεπισκόπου 
Αθηνών, ως Προέδρου του εκάστοτε Πρωτοσυγγέ- 
λου ως Αντιπροέδρου και δώδεκα μελών εξ’ ων 
τριών κληρικών και εννέα λαϊκών αμφοτέρων των 
φύλων οριζομένων υπό του Μακαριωτάτου Αρχιεπι¬ 
σκόπου. Μη υφιστάμενου Πρωτοσυγγέλου , τον 
Αντιπρόεδρον ορίζει ο Πρόεδρος οπότε τα ως ανω¬ 
τέρω 12 μέλη γίνοντα 13 διά της προσθήκης ενός 
μέλους. 

β) Τα μέλη του Διοικητικού Συμβουλίου ορίζονται 
επί τριετή θητεία, είναι δε επανεκλέξιμα. 

γ) Παν μέλος του Διοικητικού Συμβουλίου εκλεί- 
πον ή παραιτούμενον αντικαθίσταται υπό του Μακα- 
ριωτάτου Αρχιεπισκόπου, διά το υπόλοιπον διά¬ 
στημα της θητείας. 

δ) Κατόπιν προτάσεως του Προέδρου του Διοικη¬ 
τικού Συμβουλίου του Γενικού Φιλοπτώχου Ταμείου 
και μετ’ ητιολογημένην απόφασιν του Διοικητικού 
Συμβουλίου δύναται να αντικατασταθεί μέλλος αυ¬ 
τού και προ της λήξεως της θητείας του. 

ε) Παν μέλος του Διοικητικού Συμβουλίου απέχον 
αδικαιολογήτους τριών συνεχών συνεδριάσεων αυ¬ 
τού δύναται ν’ αντικαθίσταται υπό του Αρχιεπισκό¬ 
που. 

Αρθρο 20ον 

Το Διοικητικόν Συμβούλιον εκλέγει μεταξύ των 
μελών του ένα ελεγκτή, καθ’ έκαστον οικονομικόν 
έτος. 

Το Συμβούλιον συνέρχεται κατόπιν προσκλήσεως 
του Προέδρου του Διοικητικού Συμβουλίου ή τη αι¬ 
τήσει πέντε τουλάχιστον μελών αυτού. 

Προς ύπαρξιν απαρτίας του Διοικητικού Συμβου¬ 
λίου δέον να παρίστταται ο Πρόεδρος ή τη εντολή 
αυτού ο αντιπρόεδρος και επτά τουλάχιστον μέλη 
του Διοικητικού Συμβουλίου. 

Το Διοικητικόν Συμβούλιον αποφασίζει διά σχετι¬ 
κής πλειοψηφίας των παρόντων μελών, εν ισοψηφία 
υπερνικά η ψήφος του Προέδρου. 

Αρθρο 2Ιον 

Το Συμβούλιον αποφασίζει περί πάσης υποθέ- 
σεως αφορώσης το Ίδρυμα. Ειδικώτερον: 

α) Ασκεί διά του προέδρου αυτού ή δι’ ενός ή πε¬ 
ρισσοτέρων εκ των μελών αυτού ειδικώς προς τούτο 
εξουσιοδοτημένων την επί των Ενοριακών Φιλοπτώ- 
χων Ταμείων εποπτείαν. 

β) Δύναται να αναθέτει τον έλεγχο των Ενοριακών 
Φιλοπτώχων Ταμείων εις ειδικούς ελεγκτάς. 

γ) Μελετά και αποφασίζει διάφορα υπέρ υλικής 
ενισχύσεως και ευοδώσεως του σκοπού αυτού και 
των Ενοριακών Φιλοπτώχων Ταμείων μέτρα. 

δ) Καταρτίζει τον ετήσιο προϋπολογισμό και τον 
απολογισμό των εσόδων κι εξόδων αυτού. 

ε) Ορίζει εκ των μελών αυτού τριμελή εξελεγκτι¬ 
κήν Επιτροπήν του ετησίου απολογισμού του Γ ενι¬ 
κού Φιλοπτώχου Ταμείου, βάσει δε της σχετικής εκ- 
θέσεως αυτής, αποφασίζει επ’ αυτού. 

Περί Προέδρου Διοικητικού Συμβουλίου 
Άρθρον 22ον 

Ο Πρόεδρος εκπροσωπεί το Γενικόν Φιλόπτωχον 
Ταμείον, ως και τα Ενοριακά τοιαύτα καθ’ απάσας 
τας εννόμους αυτών σχέσεις και απέναντι πάσης 
Αρχής. Καθορίζει τας εργασίας του Συμβουλίου και 
υπογράφει την σχετικήν αλληλογραφίαν. Ασκεί την 
επί των Ενοριακών Φιλοπτώχων Ταμείων Επο- 


πτείαν. Λύει διαιτητικώς πάσαν ανωμαλίαν ή διαφο¬ 
ράν μεταξύ των μελών των Φιλοπτώχων Ενοριακών 
Επιτροπών, δυναμένην να διαταράξει ουσιωδώς την 
αρμονικήν μεταξύ αυτών συνεργασίαν. 

Περί Αντιπροέδρου Διοικητικού Συμβουλίου, 
αναπληρώσεως και εκπροσωπήσεως του Προέ¬ 
δρου 

Άρθρον 23ον 

α) Τον Πρόεδρον απόντα ή κωλυόμενο αναπληρεί 
ο Αντιπρόεδρος ασκών πάντα τα κατά το προηγού- 
μενον άρθρον δικαιώματα αυτού. 

Δύναται ο Μακαριώτατος επίσκοπος Πρόεδρος 
του Διοικητικού Συμβουλίου δι’ ειδικής πράξεως αυ¬ 
τού να ορίζει ειδικόν εκπρόσωπον αυτού εις το όλον 
Φιλανθρωπικόν έργον οπότε ούτος ενεργεί και υπο¬ 
γράφει κατά τας προς αυτόν οδηγίας του Μακαριω- 
τάτου Αρχιεπισκόπου, έχων πάσαν την διεύθυνσιν, 
εποπτείαν και συντονισμόν του “Γενικού Φιλοπτώ- 
χου* και του όλου έργου Αγάπης της I. Αρχιεπισκο¬ 
πής. 

Περί προσωπικού του Γενικού Φιλοπτώχου Τα¬ 
μείου 

Άρθρον 24ον 

α) Αι εις προσωπικόν ανάγκαι του Γ.Φ.Τ, καλύπτο¬ 
νται εκ του εν άρθρω 3 παρ. 8 του υπ’ αριθ. 29/1985 
Κανονισμού της Εκκλησίας της Ελλάδος προβλεπο- 
μένου Προσωπικού “Χριστιανικής Αλληλεγγύης 
Γ.Φ.Τ." τα δε καθήκοντα ενός εκάστου ορίζονται δι’ 
εσωτερικού κανονισμού καταρτιζομένου και εγκρι- 
νομένου υπό του Διοικητικού Συμβουλίου του Ιδρύ¬ 
ματος. Διά του Κανονισμού τούτου ρυθμίζονται και 
τα της λειτουργίας και οργανώσεως του Λογιστηρίου 
και του Ταμείου Γ.Φ.Τ. και η αρμοδιότης και δικαιο¬ 
δοσία του Ελεγκτού Συμβούλου (άρθρον 28 του πα¬ 
ρόντος Καταστατικού). 

Εν περιπτώσει της καθ’ οιονδήποτε τρόπον μειώ- 
σεως των θέσεων των τακτικών υπαλλήλων της 
προηγουμένης παραγράφου, δύναται να προσλη- 
φθεί προσωπικόν προς κάλυψιν αυτών ή και τοιού- 
των πέραν του προβλεπομένου σήμερον διά την 
αντιμετώπισιν εκτάκτων ή ειδικών λειτουργικών 
αναγκών, κατόπιν αποφάσεως του Διοικητικού Συμ¬ 
βουλίου. Το ούτω προσληφθησόμενον προσωπικόν 
μισθοδοτείται εκ των πόρων του Γ.Φ.Τ. κατά τας 
εκάστοτε κειμένας διατάξεις. 

β) Εις περίπτωσιν εφαρμογής κοινωνικών προ¬ 
γραμμάτων της Ευρωπαϊκής Κοινότητας δύναται να 
προσλαμβάνεται και ειδικόν πρόσθετον προσωπικόν 
διά το χρονικόν διάστημα εφαρμογής του προγράμ¬ 
ματος. Το προσωπικόν αυτό επιλέγεται επί τη βάσει 
των ειδικών αναγκών και προδιαγραφών του εφαρ¬ 
μοζόμενου προγράμματος, η δε αμοιβή του καθορί¬ 
ζεται κατ’ αναλογίαν προς τας αμοιβάς του αντιστοί¬ 
χου προσωπικού παρομοίων προγραμμάτων, τα 
οποία εφαρμόζουν άλλοι δημόσιοι ή ιδιωτικοί φο¬ 
ρείς. 

γ) Αι Εθνικαί ή επιδοτήσεις της Ε.Ο.Κ. προς εφαρ- 

μογήν ειδικών κοινωνικών προγραμμάτων κατατίθε¬ 
νται στον ειδικόν λογαριασμόν του Ιδρύματος, η δε 
διαχεϊρησις αυτού γίνεται κατά τα εκάστοτε από μέ¬ 
ρους της Ευρωπαϊκής Κοινότητας οριζόμενα. 

δ) Μέχρι της ψηφίσεως του εσωτερικού κανονι¬ 
σμού περί του οποίου προβλέπει το άρθρον 24 το 
Διοικητικόν Συμβούλιον δια πράξεώς του καθορίζει 
τα σχετικά με την λειτουργίαν της Λογιστικής Υπη¬ 
ρεσίας. 

Αρθρον 25ον 

Ο ελεγκτής Σύμβουλος περί ου το άρθρον 20 πα¬ 
ρακολουθεί την κίνησιν του Ταμείου ελέγχει τακτι- 
κώς πάσας τας πράξεις αυτού, λεπτομέρειας δε 
περί των εις μετρητά διαθεσίμων εις χείρας του Τα¬ 
μείου, των υποχρεωτικώς εις την Τράπεζαν κατατει- 
θιμένων ποσών ή εις προμήθειας εντόκων γραμμα¬ 
τειών κ.λ.π., καθορίζει εκάστοτε αναλόγως της κρα- 
τούσης οικονομικής καταστάσεως διά πράξεως του 
Διοικητικού Συμβουλίου. 

ΚΕΦΑΛΑΙΟΝ Δ’ 

Πόροι Γενικού Φιλοπτώχου Ταμείου και διάθεσις αυ¬ 
τών 

Άρθρον 26ον 

Πόροι του Γενικού Φιλοπτώχου Ταμείου είναι: 

α) Τα εις τον ετήσιον προϋπολογισμό των Ιερών 
Μονών και Ενοριακών Ναών της Αρχιεπισκοπής 
αναγραφόμενα κονδύλια. 

β) Ποσοστά 5% εκ των εις χρήμα μηνιαίων προσό¬ 
δων εκάστου Ενοριακού Φιλοπτώχου Ταμείου. 

γ) Επιχορηγήσεις παρά της Ιεράς Αρχιεπισκο¬ 
πής. 

δ) Προαιρετικοί εισφοραί και δωρεαί διαφόρων 
Φιλανθρωπικών Οργανώσεων ήλ Φιλανθρώπων, τα 
εκ του Εράνου Αγάπης ποσοστά 35% και το προϊόν 
παντός ειδικού Εράνου, διενεργουμένου κατόπιν 
αποφάσεως του Διοικητικού Συμβουλίου προς κάλυ- 
ψιν εκτάκτων αναγκών και εγκρίσει των αρμοδίων 
αρχών. 

ε) Τυχόν αρωγή του Δημοσίου ή πάσης άλλης νο¬ 
μίμου πηγής. 

στ) Αι πρόσοδοι της εκ κληροδοτημάτων προερ- 
χομένης ακινήτου περιουσίας αυτού και οι τόκοι των 
εις Τράπεζας κ.λ.π. καταθέσεων. 

ζ) Αι εξ εθνικών πόρων ή εκ πόρων των Ευρωπαϊ¬ 
κών Κοινοτήτων προερχομένων πάσης φύσεως επι¬ 
δοτήσεων μέσα στα πλαίσια εφαρμογής κοινωνικών 
προγραμμάτων καταπολεμήσεως του κοινωνικού 
αποκλεισμού καιτης οικονομικής ένδειας. 

Άρθρον 27ον 

Οι πόροι του Γ ενικού Φιλοπτώχου Ταμείου διατί¬ 
θενται υπέρ γενικωτέρων Φιλανθρωπικών σκοπών ή 
δια την ενίσχυσιν των ασθενέστερων ενοριακών 
τοιούτων. 

Δύναται όμως και τούτο: 

α) Να μεριμνά υπέρ αποφυλακίσεως διαφόρων 
κρατουμένων διά της πληρωμής των απαιτουμένων 
ποσών. 


β) Να παρέχει χρηματικά βοηθήματα διά τους εις 
τα Νοσοκομεία και Άσυλα ευρισκομένους, ως και 
άλλους κατά την κρίσιν του Διοικητικού Συμβουλίου 
του Ιδρύματος. 

γ) Να βοηθά απόρους μαθητάς και να παρέχει 
χρήματα και βοηθήματα προς αποκατάστασιν από¬ 
ρων κορασίδων. 

δ) Να παρέχει επιχορηγήσεις εις ανεγνωρισμένα 
υπό του Κράτους Φιλανθρωπικά ή Εκπαιδευτικά 
Ιδρύματα ή Σωματεία ή να ιδρύει τοιαύτα προς εκ- 
πλήρωσιν του άρθρου 21 του παρόντος. 

ε) Να έρχεται αρωγόν εις εκτάκτους περιστάσεις 
εις παθόντας εκ θεομηνιών και λιμοκτονούντας ανά 
την υφήλιο. 

στ) Να εφαρμόζει ειδικά Εθνικά ή Κοινοτικά προ¬ 
γράμματα, κατά τα εκάστοτε από μέρους της Επι¬ 
τροπής των Ευρωπαϊκών Κοινοτήτων καθοριζό¬ 
μενα. 

Άρθρον 28ον 

Ο Πρόεδρος ή ο κατά το άρθρο 23 παρ.β' του πα¬ 
ρόντος εκπρόσωπος αυτού δύναται κατά την ιδίαν 
αυτού κρίσιν να παρέχει χρηματικήν ενίσχυσιν εις 
Ενοριακά Φιλόπτωχα Ταμεία, Φιλανθρωπικά Ιδρύ¬ 
ματα, εις Φιλανθρωπικά Σωματεία, εις Σχολάς ή εις 
άλλους φορείς και ιδιώτας μέχρι χρηματικού ποσού 
οριζομένου εφ’ άπαξ καθ’ έκαστον οικονομικόν 
έτος κατά τας εκάστοτε οικονομικός συνθήκας υπό 
του Διοικητικού Συμβουλίου. 

Άρθρον 29ον 

Το Διοικητικόν Συμβούλιον δύναται να αναθέτει 
εις ένα ή περισσότερα των μελών αυτού την εξακρί- 
βωσιν της αλήθειας των ισχυρισμών του αιτούντος 
αρωγήν. Το αυτό δύναται να πραγματοποιηθεί και δι’ 
υπαλλήλων της Αρχιεπισκοπής ή να δημιουργήσει 
ειδικήν υπηρεσίαν προς τον σκοπόν αυτόν και την 
όλην οργάνωσιν και λειτουργίαν του Φιλανθρωπικού 
έργου της Ιεράς Αρχιεπισκοπής και των συναφών 
Ιδρυμάτων αυτής, απαρτιζομένην εκ του εν άρθρω 3 
του Κανονισμού 29/1985 της I. Συνόδου Προσωπι¬ 
κού. 

Εις περίπτωσιν εφαρμογής προγραμμάτων των 
Ευρωπαϊκών Κοινοτήτων ή διακρίβωσις της επιλεξι- 
μότητος των επωφελουμένων γίνεται κατά τα εκά¬ 
στοτε καθοριζόμενα από την Ευρωπαϊκήν Κοινότητα 
κριτήρια επιλεξιμότητος. 

ΚΕΦΑΛΑΙΟΝ Ε’ 

Γενικαί Συνελεύσεις. Λογοδοσία 

Άρθρον 30ον 

Η Γενική Συνέλευσις του Ιδρύματος συνέρχεται 
τακτικώς άπαξ του έτους και κατά μήνα Μάρτιον και 
μετά την συγκέντρωσιν των κατά το άρθρον 17 του 
παρόντος απολογισμών των Ενοριακών Φιλοπτώχων 
Ταμείων, εκτάκτως δε τη προσκλήσει του προέδρου 
Αρχιεπισκόπου, η τη αιτήσει του ενός πέμπτου του 
όλου αριθμού των εν τη Αρχιεπισκοπή Φι- 

λοπτώχων Ταμείων. Εις την Γενικήν Συνέλευσιν με¬ 
τέχουν οι Πρόεδροι πάντων των Ενοριακών Φιλο- 
πτώχων Επιτροπών ως εκπρόσωποι τούτων. Προς 
ύπαρξιν απαρτίας απαιτείται ν’ αντιπροσωπεύεται το 
1 /5 του όλου αριθμού των Φιλοπτώχων Επιτροπών. 
Εάν κατά την ορισθείσα ημέραν δεν υφίσταται 
απαρτία, η Γενική Συνέλευσις συνέρχεται μετά 
οκταήμερον εις τον αυτόν τόπον και την αυτήν ώρα 
και με τα αυτά θέματα και αποφασίζει εγκύρως ανε¬ 
ξαρτήτως αριθμού μελών άνευ ετέρας ειδοποιή- 
σεως. 

Αρθρο 31 ον 

Εις την κατά το προηγούμενον άρθρον συγκαλου- 
μένην Συνέλευσιν αναγιγνώσκεται η έκθεσις πε¬ 
πραγμένων του Διοικητικού Συμβουλίου, περί του εν 
γένει επιτελεσθέντος υπό του Γ ενικού Φιλοπτώχου 
Ταμείου και των Ενοριακών Φιλοπτώχων Ταμείων 
έργου και της διαχειρήσεώς του, εκφέρονται τυχόν 
παρατηρήσεις επ’ αυτών και συντάσσεται σχετικόν 
πρακτικόν περί εγκρίσεως ή μη τούτων. 

ΚΕΦΑΛΑΙΟΝ ΣΤ' 

Τελικοί Συνελεύσεις 
Αρθρον 32ον 

Το Ίδρυμα καταργείται κατόπιν αποφάσεως της 
Γ ενικής Συνελεύσεως, ειδικώς προς τον σκοπόν αυ¬ 
τόν συγκαλουμένης και εγκρίσεως της Διοικητικής 
αρχής παρεχομένης διά Διατάγματος. 

Μετά την κατάργησιν του Ιδρύματος, η περιουσία 
αυτού περιέρχεται εις εν ή πλείοντα των Φιλανθρω¬ 


πικών Ιδρυμάτων της Αρχιεπισκοπής, καθοριζομέ- 
ζομένων υπό του Αρχιεπισκόπου. 

Αρθρο 33ον 

Ειδικώς η θητεία των διαχειριστικών Επιτροπών 
της περιόδου της παρούσης τυροποποιήσεως του 
Καταστατικού, ανεξαρτήτως του πότε ήρχισεν αύτη, 
λήγει κατά τον χρόνον της αντιστοίχου λήξεως της 
θητείας των Εκκλησιαστικών Συμβουλίων της υπ’ 
όψιν περιόδου. 

'Αρθρο 34ον 

Η ισχύς του παρόντος άρχεται από της εις την 
Εφημερίδα της Κυβερνήσεως δημοσιεύσεώς του. 
Το παρόν Καταστατικόν τροποποιείται κατόπιν απο¬ 
φάσεως των δύο τρίτων των μελών του Διοικητικού 
Συμβουλίου, εγκρινομένης διά Διατάγματος. 

Άρθρο 35ον 

Αι εν τω παρόντι αναφοραί εις την Ε.Ο.Κ. έχουσιν 
ισχύν και δΓ οιανδήποτε νεωτέραν ονομασίαν, ήτις 
ήθελε αντικαταστήσει την ορολογίαν ταύτην. 

Άρθρον 36ον 
Κάλυψις δαπάνης 

Από τας διατάξεις του Καταστατικού αυτού προ- 
καλείται δαπάνη σε βάρος του προϋπολογισμού του 
νομικού προσώπου της Ιεράς Αρχιεπισκοπής Αθη¬ 
νών το ύψος της οποίας δεν μπορεί να προσδιορι- 
σθεί. 

Αθήνα, 5 Σεπτεμβρίου 1994 

Ο Αρχιεπίσκοπος 
|0 ΑΘΗΝΩΝ ΣΕΡΑΦΕΙΜ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕίΕΧ 

22.3211 ΥΡΕΤ <3Η 

λειτουργούν καθημερινά από 8.00' έως 13.00' 

ΡΑΧ 

5234312 


Χ ΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια ουνδρομή είναι: 
α) Για το Τεύχος Α' Δρχ. 

15.000 

β) 

» 

» 

» 

Β' 

» 

30.000 

Υ) 

» 

» 

» 

Γ 

» 

10.000 

δ) 

» 

» 

» 

Δ* 

» 

30.000 

ε) 

» 

» 

» 

Αναπτυξιακών Πράξεων 

» 

20.000 

στ) 

» 

» 

» 

Ν.Π.Δ.Δ. 

» 

10.000 

ζ) 

» 

» 

» 

ΠΑΡΑΡΤΗΜΑ 

» 

5.000 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

θ) 

» 

» 

» 

Αν. Ειδικού Δικαστηρίου 

» 

3.000 

ι) 

» 

» 

» 

Α.Ε. & Ε.Π.Ε. 

» 

200.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















